Νίκος Ξανθόπουλος

Ο Νίκος Ξανθόπουλος (Αθήνα, 14 Μαρτίου 1934 - 22 Ιανουαρίου 2023) ήταν Έλληνας ηθοποιός και τραγουδιστής. Έγινε ευρύτερα γνωστός την δεκαετία του 1960 ως πρωταγωνιστής δραματικών ταινιών, ερμηνεύοντας κυρίως το ρόλο του φτωχού και κατατρεγμένου λαϊκού παιδιού, που ζει μέσα στη δυστυχία αλλά τελικά λυτρώνεται.

 Βιογραφία 
Γεννήθηκε στην Νέα Ιωνία της Αθήνας στις 14 Μαρτίου 1934. Ήταν παιδί Πόντιων προσφύγων και μεγάλωσε φτωχικά μαζί με τη μητέρα του. Ο πατέρας του Παναγιώτης, με καταγωγή από την Κερασούντα και συγκεκριμένα την Πουλαντζάκη, ήταν τσαγκάρης, ψαράς και αντιστασιακός, μεταξύ άλλων. Η μητέρα του Μαρία, με καταγωγή από το Ακ Ντάγ Ματέν, τον μεγάλωσε μόνη της καθώς ο πατέρας του απουσίαζε για μεγάλα χρονικά διαστήματα.

Κατά τα εφηβικά του χρόνια υπήρξε αθλητής της ΑΕΚ. Εκτός από τον αθλητισμό, λάτρευε και το διάβασμα. Μεγαλώνοντας αποφάσισε να ασχοληθεί με το θέατρο, παρότι αρχικά τον γοήτευε η ιδέα να γίνει φιλόλογος. Ίνδαλμά του τότε υπήρξε ο Μάνος Κατράκης.

Σπούδασε στη Δραματική Σχολή του Εθνικού Θεάτρου. Αν και ηθοποιός του θεάτρου από το 1957 έως το 1963, αφοσιώθηκε τελικά στον κινηματογράφο.

Το 1970 ίδρυσε τον δικό του θίασο και περιόδευσε στην Ελλάδα.

Η τελευταία του κινηματογραφική εμφάνιση, μετά από απουσία 24 ετών, ήταν το 1995 στην ταινία Με τον Ορφέα τον Αύγουστο του Γιώργου Ζερβουλάκου.

Στα τέλη του 2005 εξέδωσε σε βιβλίο την αυτοβιογραφία του με τίτλο «Όσα θυμάμαι και όσα αγάπησα» και διοργάνωσε εμφανίσεις σε διάφορα μέρη ανά την Ελλάδα για την προώθηση του έργου του. Η ιδέα για το βιβλίο δημιουργήθηκε μετά από συνέντευξή του στο περιοδικό Εικόνες.

Παντρεύτηκε δύο φορές και απέκτησε τέσσερα παιδιά και πέντε εγγόνια.

Απεβίωσε στις 22 Ιανουαρίου 2023, σε ηλικία 88 ετών. Η σορός του αποτεφρώθηκε.

 Καριέρα 
 Θέατρο - Κινηματογράφος 
Η πρώτη του επαγγελματική εμφάνιση στο θέατρο έγινε με τον θίασο Κατερίνας στην κομεντί Βιργινία. Συνέχισε στο ελεύθερο θέατρο με διάφορους ρόλους όπως στις ταινίες Η κυρία δε με μέλει, Λα μάμα, Ηλέκτρα (θίασος Ροντήρη, όπου έπαιξε τον ρόλο του Ορέστη), Είσοδος υπηρεσίας, Σκάνδαλα στην εξοχή και το Τραγούδι του νεκρού αδερφού (θίασος Κατράκη). Συμμετείχε σε 24 θεατρικές παραγωγές και έπαιξε όλα τα είδη του θεάτρου.

Η πρώτη του εμφάνιση στον κινηματογράφο έγινε το 1958 στην κωμωδία του Φίλιππα Φυλακτού Το εισπρακτοράκι, στο πλευρό του Βασίλη Αυλωνίτη και του Νίκου Ρίζου.

Ως κινηματογραφικός πρωταγωνιστής καθιερώθηκε από τον σκηνοθέτη-παραγωγό Απόστολο Τεγόπουλο (Κλακ Φιλμ), με τον οποίο είχε αποκλειστική συνεργασία από το 1964 μέχρι το 1971, σε μουσικές δραματικές ταινίες.

Εκκίνηση στις ταινίες της νεοσύστατης Κλακ Φιλμ έκανε το 1963 στην ταινία Πληγωμένες καρδιές, στον ρόλο του κακού κουνιάδου. Η αρχή της τυποποίησης των ρόλων του Ξανθόπουλου έγινε έναν χρόνο αργότερα στην ταινία Αγάπησα και πόνεσα, όπου παρουσιάζονται όλα τα στοιχεία που καθιέρωσαν τον Ξανθόπουλο στη συνείδηση του κόσμου σαν παιδί του λαού.

Τηλεόραση - Εποχή βιντεοκασετών
Στην τηλεόραση πρωτοεμφανίστηκε το 1973 στη σειρά "Τα αγρίμια" (ή Αναμορφωτήριον).

Οκτώ χρόνια μετά το "Τα αγρίμια", το 1981, παίζει στο σίριαλ του Ερρίκου Θαλασσινού Το ημερολόγιο ενός θυρωρού. Υποδύεται τον καπετάνιο που θέλει να μπαρκάρει και δεν μπορεί να βρει κάπου να αφήσει τον γιο του. Ο ρόλος ήταν αφορμή να ξαναρχίσει το κάπνισμα.

Το 1989 συνεργάζεται με τον Απόστολο Τεγόπουλο και τον Πάνο Κοντέλλη και δημιουργούν το Μινόρε μιας καρδιάς, μια σειρά τριών βιντεοταινιών που αργότερα (1992) παίχτηκε και στην ΕΡΤ σε 16 επεισόδια. Επίσης το 1989, πάλι με τους Τεγόπουλο-Κοντέλλη, κάνουν και το "Η αγάπη που δε γνώρισε σύνορα" του οποίου τα γυρίσματα έγιναν στην Αθήνα, την Κωνσταντινούπολη και το Παρίσι. Κυκλοφόρησε σε δύο κασέτες και αργότερα (1991) προβλήθηκε σε 8 επεισόδια στο MEGA.

 Τραγούδι 
Για τις ανάγκες των ταινιών έγινε τραγουδιστής υπό την καθοδήγηση του Απόστολου Καλδάρα και της Ευτυχίας Παπαγιαννοπούλου.

Μετά το 1971 σταμάτησε τις εμφανίσεις του στον κινηματογράφο και μεταπήδησε σε νέα καριέρα στο λαϊκό τραγούδι. Συνολικά έχει κυκλοφορήσει 9 άλμπουμ και 55 σινγκλ. Η δισκογραφία του περιλαμβάνει γύρω στα 300 τραγούδια. Τα τραγούδια του υπογράφουν μεταξύ άλλων οι Άκης Πάνου, Χρήστος Νικολόπουλος, Σταύρος Ξαρχάκος και άλλοι.

Στην μακρά αποχή του από κινηματογράφο και τηλεόραση είχε την ευκαιρία να επισκεφθεί και περιοδεύσει σε ΗΠΑ, Αυστραλία και σχεδόν όλη την Ευρώπη, γνωρίζοντας πάντα την αποδοχή και την αποθέωση από την ελληνική ομογένεια.

 Φιλμογραφία 
Κινηματογράφος
ΈτοςΤίτλοςΡόλος1958Το εισπρακτοράκι1959Πώς περνούν οι παντρεμένοιΝότης1960Ηδονή και πάθοςΑλέξης Το κορίτσι του δρόμουΣταχτοπούτα Μίλτος ΣαράντηςΟ Μήτρος και ο Μητρούσης στην ΑθήναΑνδρέαςΤα ντερβισόπαιδαΝίκος1961Η ζωή μου αρχίζει με σέναυποπλοίαρχος Αλέξης ΠάλμαςΟ παλικαράςκαλόγεροςΟ αλήτης του λιμανιού (aka Το σπίτι της ηδονής)Χρήστος Μπουγάς1962Η εκδίκηση του καβαλάρηΚωνσταντήςΔεν γνώρισα μητέραΓιώργοςΚατρακύλισμα στο βούρκοΑλέκοςΟι επικίνδυνοιΜάρκος1963Αγάπησα και πόνεσαΓιάγκος ΜανωλόπουλοςΠληγωμένες καρδιέςΘανάσης ΚουκουλήςΛενιώ, η βοσκοπούλαΔημητρόςΜίσοςΚώστας ΜανούσοςΑμαρτωλά χέριαΣτέφανοςΓια την αγάπη του παιδιού μουΤάσος1964Είναι μεγάλος ο καημόςΜιχάληςΔίψα για ζωήΣταύροςΕίμαι μια δυστυχισμένη ΒασίληςΟι επικίνδυνοιΜάρκοςΖητιάνος μιας αγάπηςΜάνοςΖωή γεμάτη πόνο Πέτρος1965Απόκληροι της κοινωνίαςΜανούσος ΚουντουράκηςΚαρδιά μου, πάψε να πονάς Νίκος Αναγνωστόπουλος / ΣαλονικιόςΜε πόνο και με δάκρυαΑλέκος ΚωνσταντινίδηςΠεριφρόνα με γλυκειά μουΝώντας 1966Έχω δικαίωμα να σ' αγαπώ Πέτρος ΚαρράςΟ άνθρωπος που γύρισε από τον πόνοΝίκος ΛιώσηςΟ κατατρεγμένοςΜάνος ΣτόϊκαςΣκλάβοι της μοίρας Κώστας Αναγνώστου1967Άδικη κατάραΠέτρος ΔαμιανόςΚάποτε κλαίνε κι οι δυνατοίΑνδρέας ΓεραλήςΤα ψίχουλα του κόσμου Δημήτρης ΦωκάςΞεριζωμένη γενιάΒασίλης Καρατζόγλου1968Η καρδιά ενός αλήτηΝίκος / Ανδρέας ΣαρρήςΤαπεινός και καταφρονεμένοςΜανούσος 1969Η σφραγίδα του ΘεούΑνδρέαςΓια την τιμή και για τον έρωτα Χρήστος Κλάδης Ένας άνδρας με συνείδησηΣτέλιος Τσακανάς / Φώτης ΚεντήρηςΦτωχογειτονιά, αγάπη μου ΛευτέρηςΗ Οδύσσεια ενός ξεριζωμένου Βασίλης Καρατζόγλου / Αριστείδης Καρατζόγλου1970Εσένα μόνο αγαπώΖαφείρης ΚόσηςΓιακουμής, μια ρωμέϊκη καρδιάΓιακουμής ΤζοάνογλουΟ αετός των σκλαβωμένων Μανώλης Σγουρός / Μανώλης Ξυλαδάκης1971Ζούσα μοναχός χωρίς αγάπηΠέτρος ΑποστόλουΟι άνδρες ξέρουν ν' αγαπούνΦάνης1995Με τον Ορφέα τον ΑύγουστοΑλέκος Ντράλος2005Για πέντε διαμερίσματα και ένα μαγαζίο ίδιος
Τηλεόραση
ΈτοςΤίτλοςΚανάλιΡόλος1973Αναμορφωτήριον (aka Τα αγρίμια)ΥΕΝΕΔ1979Το ημερολόγιο ενός θυρωρούΝίκος (καπετάνιος)1991Η αγάπη που δε γνώρισε σύνοραMegaγιατρός Στέφανος Μηλίτης1992Έρωτας στο περιθώριοΑΝΤ1καπετάν ΝικόλαςΤο μινόρε μιας καρδιάςΕΤ2Αργύρης1994Στην κόψη του ξυραφιούMegaΑντώνης Κατράκης
Μαγνητοσκοπημένες θεατρικές παραστάσεις στην τηλεόραση
ΈτοςΤίτλοςΚανάλι1980Η δεσποινίς του πέντεΕΡΤ
Θεατρικές παραστάσεις
ΈτοςΤίτλοςΡόλος1955Οιδίπους Τύραννοςχορός1959Η κυρία δε με μέλεικόμης φον Νάιμπεργκ1962Είσοδος υπηρεσίαςΤο τραγούδι του νεκρού αδελφούΠαύλος1963Δε θα τα πάρεις μαζί σου1974Δόξα τω Θεώ, Μπράβο στον Λαό!Οδός Ευκαιρίας

 Δισκογραφία 
 1966 ΔΙΠΛΟΠΕΝΙΕΣ ΚΑΙ ΑΝΑΜΝΗΣΕΙΣ ~PHILIPS LP
 1968 ΣΤΟ ΣΤΕΝΟ ΤΗΣ ΓΕΙΤΟΝΙΑΣ ~POLYDOR LP
 1969 100% ~POLYDOR LP
 1971 ΑΡΑΜΠΑΣ ΠΕΡΝΑΕΙ ~POLYDOR LP
 1974 ΜΑΣ ΧΩΡΙΖΟΥΝ ΟΙ ΔΡΟΜΟΙ ~POLYDOR LP
 1978 ΠΟΣΑ ΘΕΛΕΙΣ ΝΑ ΜΑΣ ΤΡΕΛΛΑΝΕΙΣ ~VENUS LP
 1979 ΑΣΕ ΜΕ ΖΩΗ ~OLYMPIC LP & CD
 1979 14 ΜΕΓΑΛΕΣ ΚΙΝ/ΚΕΣ ΕΠΙΤΥΧΙΕΣ ~POLYDOR LP & CD
 1989 ΤΟ ΜΙΝΟΡΕ ΜΙΑΣ ΚΑΡΔΙΑΣ ~POLYDOR LP
 1995 ΤΑ ΠΡΩΤΑ ΜΟΥ ΤΡΑΓΟΥΔΙΑ 1964-1971 ~POLYDOR CD
 1996 ΟΙ ΕΠΙΤΥΧΙΕΣ ΜΟΥ ~POLYGRAM CD
 1996 ΟΙ ΜΕΓΑΛΕΣ ΕΠΙΤΥΧΙΕΣ ~POLYDOR CD:l
 1996 ΜΕ ΤΟΝ ΟΡΦΕΑ ΤΟΝ ΑΥΓΟΥΣΤΟ ~ΑΚΤΗ LP & CD
 1997 ΜΙΘΡΙΔΑΤΗΣ ΤΟΥ ΠΟΝΤΟΥ ~ΘΕΡΜΑΙΚΟΣ CD
 1998 ΣΠΑΝΙΕΣ ΘΕΑΤΡΙΚΕΣ ΗΧΟΓΡΑΦΗΣΕΙΣ ~FM RECORDS 2CDs
 2006 ΤΑ ΤΡΑΓΟΥΔΙΑ ΜΟΥ ~POLYDOR / UNIVERSAL MUSIC 2CDs

 Παραπομπές 

 Εξωτερικοί σύνδεσμοι 
 www.nikosxanthopoulos.com

Κατηγορία:Έλληνες  ηθοποιοί κινηματογράφου
Κατηγορία:Έλληνες  ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου